**Likumprojekta „Grozījumi Likumā par budžetu un finanšu vadību”**

**sākotnējās ietekmes novērtējuma ziņojums**

**(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Likumprojekta “Grozījumi Likumā par budžetu un finanšu vadību” (turpmāk – likumprojekts) mērķis ir valsts un pašvaldību budžetu plānošanas, sagatavošanas un izpildes uzskaites procesu pilnveidošana, tos racionalizējot, efektivizējot, mazinot administratīvo slogu un tādējādi novirzot vairāk cilvēkresursus analītiskajam darbam.  Likumprojekta spēkā stāšanās paredzēta ar 2021. gada 1. janvāri. Likumprojekts satur gadskārtējā valsts budžeta sagatavošanas un izpildes procesu regulējošās normas, kuru spēkā stāšanās nepieciešama jaunajā budžeta ciklā līdz ar kārtējā budžeta gada uzsākšanos. Līdz ar to likumprojekts tiek virzīts budžeta pavadošo likumprojektu paketē. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts sagatavots:   * pēc Finanšu ministrijas iniciatīvas, lai turpinātu pilnveidot un efektivizēt budžeta plānošanas, sagatavošanas un izpildes uzskaites procesus, mazinātu administratīvo slogu, ieviestu jaunu elastības mehānismu budžeta vadības procesos, ievērojot Valsts pārvaldes reformu plāna 2020 virzienus: ekonomija, lietderība un efektivitāte, tādējādi novirzot vairāk resursu analītiskajam darbam, kā arī ņemot vērā Ministru kabineta 2019.gada 5.februāra sēdes protokola Nr.5 33.§ “Informatīvais ziņojums “Par valsts budžeta izdevumu pārskatīšanas 2019., 2020. un 2021. gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta 2019., 2020. un 2021. gadam” un likumprojekta “Par valsts budžetu 2019. gadam” izstrādes procesā”” 19. punktu, kas paredz Finanšu ministrijai uzdevumu līdz 2019. gada 30. decembrim izstrādāt priekšlikumus grozījumiem normatīvajos aktos neizlietotās dotācijas no vispārējiem ieņēmumiem daļējai pārcelšanai uz nākamo saimniecisko gadu. Atbilstoši Ministru kabineta 2019.gada 20.augusta sēdes protokola Nr.35 26.§ “Informatīvais ziņojums "Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta "Par vidēja termiņa budžeta ietvaru 2020., 2021. un 2022.gadam" un likumprojekta "Par valsts budžetu 2020.gadam" izstrādes procesā"" 2. punktam, pieņemt zināšanai, ka iepriekš minētā 19.punktā noteiktā uzdevuma izpilde ir turpināma; * lai ieviestu Valsts kontroles revīzijas Nr.2.4.1-7/2016 “Budžeta plānošana Latvijā – vai esošā pieeja ir efektīva” ieteikumu: “Lai Saeimai un sabiedrībai tiktu sniegta pilnīga un patiesa informācija par publiskajām investīcijām, aicinām Finanšu ministriju korekti apzināt, kādas ir valstī veiktās publiskās investīcijas, un uzlabot budžeta paskaidrojumos sniegto informāciju, t.sk. uzrādot informāciju par plānotajiem publisko investīciju projektiem sadalījumā pa nozarēm.”; * lai ieviestu Valsts kontroles revīzijas Nr.2.4.1-7/2016 “Budžeta plānošana Latvijā - vai esošā pieeja ir efektīva” ieteikumu: “Lai nodrošinātu, ka ir kvalitatīvi budžeta vadību regulējošie normatīvie akti un galvenais budžeta plānošanu regulējošais normatīvais akts - Likums par budžetu un finanšu vadību, secīgi un skaidri apraksta galvenos kopbudžeta plānošanas procesus atbilstoši aktuālajai praksei, aicinām Finanšu ministriju veikt pasākumus, lai uzlabotu vai pārstrādātu Likumu par budžetu un finanšu vadību, uzmanību pievēršot Likuma par budžetu un finanšu vadību sasaistei ar likumu “Par pašvaldību budžetiem” un likumu “Par pašvaldībām.”; * lai ieviestu Valsts kontroles revīzijas Nr.2.4.1-7/2016 “Budžeta plānošana Latvijā - vai esošā pieeja ir efektīva” ieteikumu: “Lai nodrošinātu vienotu izpratni par vispārējo valdības parādu, aicinām Finanšu ministriju pārskatīt MK noteikumu Nr.842 “Noteikumi par vispārējā valdības parāda klasifikāciju” un aktualizēt vispārējā valdības parāda definīciju; * lai nodrošinātu vienveidīgu informāciju un pārskatāmu gadskārtējā valsts budžeta likumprojekta paskaidrojumu struktūru; * ievērojot Valsts pārvaldes iekārtas likumu un Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula); * pilnveidojot normatīvo regulējumu un veicot citus nepieciešamos tehniska rakstura grozījumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekta mērķis ir pilnveidot un efektivizēt valsts un pašvaldību budžetu plānošanas, sagatavošanas un izpildes uzskaites procesus:  **Pilnveidojot elastības mehānismu budžeta vadības procesos**  Lai nodrošinātu efektīvu un elastīgu budžeta līdzekļu izmantošanu saimnieciskā gada beigās un paplašinātu elastības iespējas ministrijām un citām centrālajām valsts iestādēm sasniegt augstākus rezultātus ar piešķirtajiem budžeta līdzekļiem gadu mijā, ir nepieciešams nodrošināt iespēju ministrijām un citām centrālajām valsts iestādēm nākamajā saimnieciskajā gadā pieprasīt līdzekļus, lai turpinātu iesāktos projektus un darbības, ņemot vērā iepriekšējā gadā neizlietotos asignējumus, kuru resurss ir dotācija no vispārējiem ieņēmumiem (turpmāk – neizlietotie asignējumi). Finanšu ministrija, izvērtējot ārvalstu praksi (plašāka informācija iekļauta Finanšu ministrijas sagatavotajā informatīvajā ziņojumā “Informatīvais ziņojums “Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2020., 2021. un 2022. gadam” un likumprojekta “Par valsts budžetu 2020. gadam” izstrādes procesā”[[1]](#footnote-2)), piedāvā šādu elastības mehānisma un pieejas īstenošanu Latvijā, paplašinot pašreizējās budžeta programmas “Apropriācijas rezerve” izmantošanas nosacījumus, un faktiski sadalot šo programmu divos blokos – projektu uzturēšanas apropriācija (pabeigto Eiropas Savienības politiku instrumentu un pārējo ārvalstu finanšu palīdzības līdzfinansēto projektu uzturēšanu) un neizlietotie asignējumi (paplašināts pašreizējais ar neizlietotajiem asignējumiem saistītais regulējums).Attiecībā uz pēdējo minēto, ministrijas izvērtē nepieciešamību kārtējā budžeta gadā (n gadā) pieprasīt līdzekļus no neizlietoto asignējumu rezerves (kas tiks plānota 74. budžeta resorā) par iepriekšējā saimnieciskajā gadā (n-1 gadā) neizlietotajiem asignējumiem (nepārsniedzot n-1 gadā neizlietoto asignējumu apmēru) un iesniedz Finanšu ministrijā pieprasījumus (norādot tajos līdzekļu izmantošanas mērķi un pamatojumu). Pieprasot finanšu līdzekļus, kas atbilst resora n-1 gadā neizlietotiem asignējumiem, ministrija n gadā pati lemj par līdzekļu sadalījumu pa sava resora budžeta programmām/apakšprogrammām un izdevumu ekonomiskajām kategorijām. Konkrēta resora neizlietotie asignējumi var tikt izmantoti tikai tā paša resora vajadzībām.  Lai turpinātu iesāktos projektus un nodrošinātu iestāžu darbības nepārtrauktību, finansējums var tikt pieprasīts izdevumiem pamatkapitāla veidošanai, starptautiskai sadarbībai, subsīdijām un dotācijām, kārtējiem izdevumiem (atlīdzībai, precēm un pakalpojumiem), un izdevumiem transfertiem no valsts pamatbudžeta uz valsts speciālo budžetu Valsts sociālās apdrošināšanas aģentūras administrēšanas nodrošināšanai. Finansējums no neizlietoto asignējumu rezerves, kuru resurss bija dotācija no vispārējiem ieņēmumiem, netiks attiecināts uz transfertiem (izņemot minētos transfertus VSAA), sociālā rakstura maksājumiem, kā arī tām izdevumu pozīcijām, kurām piemēro Fiskālās disciplīnas likuma 18. pantā noteikto izdevumu izlīdzināšanas mehānisma principu (procentu izdevumi, ārvalstu finanšu palīdzība). Šis mehānisms tiks attiecināts uz valsts budžeta I bloka programmām un apakšprogrammām (pamatfunkciju īstenošanai), izņemot 99.00.00 “Līdzekļu neparedzētiem gadījumiem izlietojums”. Turklāt finansējumu no neizlietoto asignējumu rezerves nevarēs pieprasīt terminētiem vienreizējiem pasākumiem, kuru mērķis jau sasniegts iepriekšējā saimnieciskajā gadā. Lai novērstu iespējamas tendences pārmērīgi izmantot līdzekļus atlīdzībai, tiek paredzēts nosacījums, ka izmantojot neizlietoto asignējumu rezerves finansējumu atlīdzības izdevumu palielināšanai kārtējā gadā, šis palielinājums budžeta resora līmenī nepārsniedz 5 procentus no šai izdevumu kategorijai apstiprinātā finansējuma kārtējam gadam (sākotnējais apstiprinātais plāns). Arī uz atlīdzības izdevumu pozīciju attiecas iepriekš anotācijā minētais, ka ministrija pati lemj par “pārcelto” līdzekļu sadalījumu pa sava resora budžeta programmām/apakšprogrammām un izdevumu ekonomiskajām kategorijām vienlaikus ievērojot likumprojektā noteikto, ka līdzekļi netiek pārdalīti tādiem pasākumiem, kuriem ir ietekme uz turpmākajiem gadiem.  Savukārt projektu uzturēšanas apropriācijas rezerves izlietošanas nosacījumi tiek saglabāti līdzvērtīgi spēkā esošajam regulējumam - Eiropas Savienības politiku instrumentu un pārējās ārvalstu finanšu palīdzības līdzfinansētam projektam (tā posmam) ir jābūt pabeigtam, gala norēķina maksājumam veiktam, apropriācija gadskārtējā budžeta likumā nav piešķirta. Attiecībā uz informācijas un komunikācijas tehnoloģiju projektiem, jābūt arī VARAM atzinumam, izmaksu aprēķinam un izmaksas pamatojošiem dokumentiem. Netiek paredzēts no projektu uzturēšanas rezerves piešķirt līdzekļus valsts pamatfunkciju daļas projektu uzturēšanai, jo attiecība uz tiem pirms projekta uzsākšanas ir nepieciešams saņemt MK atļauju par ilgtermiņa saistību uzņemšanos (tostarp uzturēšanas izmaksām pēc projekta pabeigšanas), un atbilstoši uzņemtajām saistībām un izmaiņām maksājumu grafikos tiek precizēta attiecīgā resora budžeta bāze.  Budžeta elastības palielināšana ir skatāma kompleksi ar budžeta izpildītāju atbildības stiprināšanu un budžeta līdzekļu efektīvu un racionālu izmantošanu. Virzoties uz lielāku patstāvību, nozarei ir jārēķinās ar tās rīcībā esošo budžetu, attiecīgi līdzekļi jaunām prioritātēm primāri ir jārod, pārskatot esošos budžeta izdevumus un politikas, nevis pieprasot papildu finansējumu. Šādas pieejas īstenošana nozares ministram piešķirtu lielāku brīvību un tiesības piemērot finanšu elastības rīkus un mazāku administratīvo slogu, lai sasniegtu optimālu un līdzsvarotu resursu sadali nozares ietvaros un nodrošinātu nozares attīstībai nepieciešamo mērķu sasniegšanu[[2]](#footnote-3). Ja ir radies līdzekļu ietaupījums, būtu jādod iespēja resora vadītājam (ministram) lemt par šā ietaupījuma racionālu izmantošanu nozares prioritātēm. Apropriācijas rezerves līdzekļu pieprasīšanas prakse var tikt vērtēta un analizēta arī ikgadējās valsts budžeta izdevumu pārskatīšanas ietvaros.  Attiecība uz aprakstīto elastības mehānismu, likumprojekts paredz:  - grozījumus LBFV I nodaļā, precizējot terminu “Apropriācijas rezerve”;  - precizēt un papildināt 9.1pantu ar septīto, astoto, devīto un desmito daļu, atrunājot pilnveidotā elastības mehānisma budžeta vadības procesus - projektu uzturēšanas apropriācijas rezerves un neizlietoto asignējumu rezerves (pamatfunkciju izdevumiem) pārdales ministrijām un citām centrālajām valsts iestādēm principus un nosacījumus. Likumprojekts paredz, ka ministrijas un citas centrālās valsts iestādes nepieprasa līdzekļus no neizlietoto asignējumu rezerves par tādiem neizlietotajiem asignējumiem, kas radušies no vienreizējiem prioritārajiem pasākumiem piešķirtā finansējuma un iepriekšējā gada terminēto vienreizējo pasākumu īstenošanas, kuru mērķis ir sasniegts jau iepriekšējā saimnieciskajā gadā. Tas attiecas uz tādiem vienreizējiem prioritārajiem pasākumiem un citiem vienreizējiem pasākumiem, kuru mērķis iepriekšējā saimnieciskajā gadā ir sasniegts par mazāku finansējumu nekā sākotnēji bija plānots (proti, no apropriācijas rezerves nepiešķir vienreizējā prioritārajam pasākumam /pasākuma ietaupījumu, ja tas palicis kā neizlietotais asignējums, bet varētu no apropriācijas rezerves dot finansējumu, ja aizkavējusies vienreizējā prioritārā pasākuma īstenošana, kādēļ palicis neizlietotais asignējums). Likumprojekta paredz, ka ministrijas un citas centrālās valsts iestādes nepieprasa līdzekļus un tie netiek pārdalīti tādiem pasākumiem, kuriem ir ietekme uz turpmākajiem gadiem;  - lai nepieciešamības gadījumā izmantotu papildu elastības iespējas, likumprojekts paredz LBFV 9.1pantu papildināt ar jaunu desmito daļu, paredzot finanšu ministram iespēju palielināt gadskārtējā valsts budžeta likumā noteikto apropriāciju budžeta programmā “Apropriācijas rezerve”, ņemot vērā šā likuma 9.1panta otrajā, septītajā, astotajā un devītajā daļā noteikto, ja Ministru kabinets ir pieņēmis lēmumu un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas palielinājumu;  **Tiesiskais regulējums par Eiropas Atveseļošanas un noturības mehānismu**  Saskaņā ar Eiropas Komisijas (turpmāk – EK) pavasara ekonomikas prognozēm[[3]](#footnote-4) Eiropas Savienības (turpmāk – ES) IKP šogad samazināsies par aptuveni 7,5 %, kas ir daudz vairāk nekā globālās finanšu krīzes laikā 2009.gadā, turklāt 2021.gadā ekonomika atlabs tikai par 6%. Vienlaikus ir paredzams, ka ES bezdarba līmenis 2020.gadā pieaugs līdz 9%, radot nabadzības un nevienlīdzības palielināšanās risku. 2020.gada 21.jūlijā ES dalībvalstis Eiropadomes ārkārtas sanāksmē ir vienojušās par ES daudzgadu budžetu 2021. – 2027.gadiem un ES Atveseļošanas instrumentu ES ekonomikas atbalstam izejai no COVID-19 krīzes elementiem. ES līmeņa Parāda vērtspapīru emisijas rezultātā iegūtie 750 mljrd. euro (390 mljrd. euro tiks piešķirti kā granti un 360 mljrd. euro tiks izsniegti tālāk dalībvalstīm aizdevumu formā) tiks integrēti ES budžetā un izmantoti ES budžeta programmām un fondiem. ES aizņēmumu starptautiskajos finanšu tirgos ir plānots atmaksāt līdz 2058.gada beigām no jauniem pašu resursiem, kas tiks ierosināti pēc 2021.gada, un no neizmantotajiem procentu maksājumiem. Būtiska daļa no 750 mljrd. euro tiks novirzīti Atveseļošanas un noturības mehānismam (Recovery and Resilience Facility, turpmāk – RRF), kas būs jauna EK centralizēti pārvaldīta budžeta programma. Par RRF finansējuma un atsevišķiem ieviešanas nosacījumiem ir panākta vienošanās ES daudzgadu budžeta ietvarā. Diskusijas par atlikušajiem ieviešanas nosacījumiem joprojām turpinās Padomē un Eiropas Parlamentā. Optimistiskākajā scenārijā regula, uz kā pamata dalībvalstis varēs pretendēt uz finansējumu, stāsies spēkā 2021.gada janvārī. RFF mērķis[[4]](#footnote-5) ir veicināt ES ekonomisko, sociālo un teritoriālo kohēziju, stiprinot dalībvalstu noturības un pielāgošanas spējas ar mērķi mazināt krīzes radīto sociālo un ekonomisko ietekmi un atbalstīt pāreju uz zaļo un digitālo ekonomiku, lai tādējādi veicinātu ES ekonomikas izaugsmes potenciālu un darba vietu radīšanu, veicināt ES klimata mērķu 2030.gadam sasniegšanu un klimata neitralitātes 2050.gadam mērķu sasniegšanu. RRF tematiskais tvērums aptver visas šobrīd ES aktuālās tēmas – ekonomiskā, sociālā un teritoriālā kohēzija, pāreja uz zaļo un digitālo ekonomiku, veselība, konkurētspēja, noturība, produktivitāte, izglītība un prasmes, pētniecība un inovācijas, vieda, ilgtspējīga un iekļaujoša izaugsme, darba vietas un ieguldījumi, finanšu sistēmu stabilitāte. Ņemot vērā vienošanos par ES daudzgadu budžetu un atveseļošanās instrumenta ieguldījumu klimata neitralitātes mērķu sasniegšanā, sagaidāms, ka klimata mērķim būs jāiezīmē vismaz 35% no pieejamā finansējuma.  Attiecībā uz finansējuma piešķīrumu paredzēti šādi termiņi:finansējuma aprēķins dotācijām/grantiem tiek dalīts divās daļās. Par periodu līdz 2022.gada 31.decembrim tiek piešķirti 70% no kopējā piešķīruma, ņemot vērā iepriekš noteiktu piešķīruma atslēgu, kurā ņemts vērā iedzīvotāju skaits, IKP uz vienu iedzīvotāju un vidējais bezdarba līmenis pēdējo 5 gadu laikā, salīdzinot ar ES vidējo rādītāju laika posmā no 2015. līdz 2019.gadam. EK uzskata, ka šāda piešķīrumu atslēga būs īpaši izdevīga valstīm, kuras krīze skārusi visvairāk, jo īpaši valstīm ar zemiem ienākumiem uz vienu iedzīvotāju un augstu bezdarba līmeni.  Par periodu no 2023.gada 1.janvāra līdz 2023.gada 31.decembrim būs pieejami atlikušie 30%. Galīgā maksimālā summa tiks aprēķināta līdz 2022.gada 30.jūnijam, vērtējot reālās izmaiņas IKP 2020. – 2021.gadā.  Pēc Finanšu ministrijas aplēsēm Latvijas aploksnes garantētā daļa ES Atveseļošanas un noturības mehānismā dotāciju/grantu veidā būtu 1,5 mljrd. euro un mainīgā daļa aptuveni 0,3 mljrd. euro. Mainīgo daļu aprēķinās pēc statistikas datiem par IKP kritumu 2020.gadā salīdzinājumā ar 2019.gadu un kumulatīvo IKP kritumu 2020. – 2021.gados, kas būs pieejami 2022.gadā. Jāatzīmē, ka ES Atveseļošanas un noturības mehānisma ietvaros Latvijai indikatīvi būtu pieejami aizdevumi 2,3 mljrd. euro[[5]](#footnote-6) apmērā.  RRF regulas projektā netiek plānots nacionālais līdzfinansējums un izdevumu attiecināmība plānota no 2020.gada 1.februāra.  Dalībvalsts visdrīzāk varēs prasīt priekšfinansējumu 10% apmērā, tomēr precīza šī priekšfinansējuma saņemšanas kārtība un apmērs būs zināmi pēc visu nepieciešamo ar atveseļošanas mehānisma ieviešanu saistīto dokumentu apstiprināšanas.  Lai saņemtu RRF finansējumu gan grantu, gan aizdevumu veidā, Padomei ir jāapstiprina nacionālais ekonomikas Atveseļošanas un noturības plāns (turpmāk – plāns). Plānu izstrādā dalībvalsts, to saskaņojot ar EK.  Atbilstoši RRF regulas projekta piedāvājumam plānā iekļauto izdevumu attiecināmības periods ir no 2020.gada 1.februāra līdz 2026.gada 31.decembrim.  Plānā iekļaujami konkrēti sasniedzamie reformu mērķi un investīciju mērķi, nosakot konkrētus sasniedzamos rādītājus, kā arī laika grafiku, par kuru sasniegšanas progresu dalībvalstis sniedz regulāru informāciju EK. EK pieņem lēmumu par maksājuma veikšanu dalībvalstij, ja starpposma mērķi ir sasniegti apmierinošā līmenī. Citas dalībvalstis var prasīt noturēt diskusiju Padomē, ja tās uzskata, ka kādas dalībvalsts starpposma mērķi nav sasniegti. Mērķiem jābūt sasniegtiem līdz 2026.gada jūlijam. Plānā jāiekļauj konkrēti investīciju projekti un investīciju periods.  RRF regulas projekts nosaka, ka plāns jāiesniedz EK līdz 2021.gada aprīlim un tas aptver finansējumu 70% apmērā no kopējā dalībvalsts piešķīruma grantiem. Lai saņemtu atlikušos 30%, dalībvalstij jāiesniedz atsevišķs plāns, kas ietver aktualizētu iepriekš iesniegtā plāna versiju.  Plānam jābūt saskaņā ar valsts specifiskiem izaicinājumiem un prioritātēm, kas norādītas Eiropas Semestra ietvaros, jo īpaši zaļās un digitālās pārejas kontekstā, kā arī saskaņā ar nacionālo reformu programmu, nacionālajiem enerģētikas un klimata plāniem, Taisnīgas pārkārtošanās plānu, ES fondu partnerības līgumu un darbības programmām.  Lai uzsāktu RFF ieguldījumus pēc iespējas drīz, ņemot vērā nepieciešamību strauji reaģēt uz COVID-19 pandēmijas izraisīto seku mazināšanu un arī no Eiropas Komisijas puses izvirzītos īsos plāna ieviešanas termiņus, ir nepieciešams pēc iespējas ātrāk uzsākt nacionālā plāna izstrādi.  Saskaņā ar Ministru kabineta 2020.gada 18.augusta sēdē lemto (prot. Nr.49, 39.§) Ministru kabinets ir atbalstījis Latvijas Atveseļošanas un noturības plāna sagatavošanu un iesniegšanu EK un noteicis, ka par koordinēšanu atbildīgā ir Finanšu ministrija. Tāpat Ministru kabinets ir uzdevis nozaru ministrijām līdz 2020.gada 11.septembrim iesniegt Finanšu ministrijā priekšlikumus reformām un investīciju projektiem iekļaušanai Atveseļošanas un noturības plānā. Finanšu ministrija līdz 2020.gada 31.oktobrim izstrādās Atveseļošanas un noturības plāna projektu iesniegšanai Ministru kabinetā.  Ņemot vērā, ka EK aicina dalībvalstis nodrošināt efektīvu koordināciju un ieviešanu, nodrošinot koordināciju starp visiem finanšu instrumentiem, optimizējot koordinācijas mehānismus un izvairoties no funkciju dublēšanas, lai nodrošinātu, ka minētais atbalsta mehānisms tiek īstenots jau pārbaudītas un darboties spējīgas sistēmas ietvaros, Ministru kabinets ir lēmis, ka plāna ieviešanu īsteno, izmantojot ES fondu vadības un kontroles sistēmu, pielāgojot to Atveseļošanas un noturības mehānisma prasībām.  Lai nodrošinātu šo uzdevumu visaptverošu izpildi, nepieciešams arī izveidot darboties spējīgu tiesisko regulējumu, lai noteiktu gan šī mehānisma ieviešanā iesaistīto institūciju tiesības un pienākumus, gan arī šo tiesību un pienākumu apmēru attiecīgajiem finansējuma saņēmējiem, jo īpaši, ja minētā mehānisma ieviešanā kā finansējuma saņēmēji būs iesaistīti privāto tiesību subjekti, kuru pienākumu un tiesību apjomam jābūt noteiktam ar ārēju normatīvo aktu.  Tā kā EK izstrādātais regulējuma piedāvājums paredz 100% EK finansējumu, vienlaikus tā izmaksu vērtējot pret plāna ietvaros sasniegtajiem kritērijiem, tad nepieciešams Likumā par budžeta un finanšu vadību (turpmāk – likums) noteikt kārtību, kādā Latvijā tiek uzraudzīts šo mērķu sasniegšanas mehānisms līdz EK noteikto izvērtējumu veikšanai un tādējādi saņemtu 100% EK atmaksu par sasniegtajiem rezultātiem. Ņemot vērā, ka arī EK šobrīd vēl turpina aktīvu darbu pie visu nepieciešamo dokumentu izstrādes, šobrīd par labāko un atbilstošāko risinājumu ir atzīts likumā ietverts visaptverošs deleģējums Ministru kabinetam, lai pēc visu nepieciešamo plānošanas dokumentu izstrādes un apstiprināšanas Ministru kabineta līmenī būtu iespējams arī apstiprināt attiecīgus Ministru kabineta noteikumus, kuros noteiktu attiecīgo institūciju un finansējuma saņēmēju tiesības un pienākumus plāna realizācijas ietvaros.  **Precizēta budžeta paskaidrojumu sadaļa un to struktūra atbilstoši praksei**  Balstoties uz pēdējo gadu labo praksi un pieredzi, sagatavojot gadskārtējā valsts budžeta likuma paskaidrojumus, Finanšu ministrija ir secinājusi, ka nepieciešams grozīt LBFV 21. panta otro un piekto daļu. Likumprojekts precizēs budžeta paskaidrojumu sadaļā sniedzamo informāciju un tās struktūru, attiecīgi to padarot pārskatāmāku un viegli uztveramu un lietojamu jebkuram sabiedrības loceklim, tādējādi sniedzot skaidrāku priekšstatu par gadskārtējo valsts budžetu. Turpmāk paskaidrojumu sadaļa, kā līdz šim ietvers (tai skaitā, atsevišķi punkti apvienoti):  1) Ministru prezidenta ievada ziņojumu,  2) finanšu ministra ziņojumu,  3) informāciju par valsts budžeta pamatā liktām prognozēm (esošajiem scenārijiem) par valsts ekonomisko stāvokli,  4) informāciju par konsolidētā kopbudžeta prognozi,  5) neatkarīgo iestāžu viedokļus par attiecīgo iestāžu budžeta projektiem,  6) informāciju par pašvaldību finanšu izlīdzināšanas fonda apmēru un aprēķiniem,  7) valsts parādu un galvojumu finansiālo saistību kopsavilkumu attiecībā uz kārtējo saimniecisko gadu un vidējam termiņam, šajos aprēķinos norādot valdības rīcības pieļaujamās robežas, lai segtu izdevumus, kas var rasties, pildot uz valsts budžetu attiecināmās parāda saistības un valsts budžeta aizdevumu un atmaksu apjomus saskaņā ar iepriekšējos saimnieciskajos gados noslēgtajiem līgumiem un Ministru kabineta atbalstītajām programmām.  Savukārt izmaiņas skars pārējās nodaļas, kuras turpmāk atbildīs praksei:  8) ieņēmumu politikas virzieni, ieņēmumu kopapjoms un struktūra, nodokļu atvieglojumu (atlaižu) ietekme uz nākamajiem gadiem un nodokļu parādu summas;  9) izdevumu politikas virzieni, kopapjoms un struktūra;  10) informācija par valsts budžeta investīciju galvenajiem plānotajiem virzieniem kārtējā saimnieciskajā gadā, to mērķiem un sagaidāmiem rezultātiem.  Turpmāk vairs netiks atsevišķi izdalīta informācija par ministriju padotībā esošo no valsts budžeta daļēji finansēto atvasināto publisko personu un budžeta nefinansētu iestāžu uzskaitījumu (šādu informāciju ir lietderīgāk ievietot Finanšu ministrijas mājas lapā). Likumprojekts paredz pārejas noteikumu, ka grozījumi LBFV 21. panta otrajā un piektajā daļā saistībā ar gadskārtējā valsts budžeta likuma projekta un grozījumu gadskārtējā valsts budžeta likumā paskaidrojumu stājas spēkā 2021. gada 1. janvārī, un pirmo reizi tos piemēro 2021. gadā, sagatavojot gadskārtējā valsts budžeta likuma projekta 2022. gadam paskaidrojumu.  **Ievērojot Valsts kontroles ieteikumus un precizējot terminus “investīcijas”, “investīciju projekts”, “valsts parāds”, nodrošinot to atbilstību starptautiskajai labajai praksei par publiskām investīcijām un caurskatāmību sabiedrībai**  Lai izpildītu Valsts kontroles ieteikumu, nepieciešams precizēt LBFV terminu “investīcijas”. Publisko investīciju definīcija dažādās valstīs ir ļoti atšķirīga. Piemēram, Vācijas likumā[[6]](#footnote-7) par izdevumiem investīcijām uzskata izdevumus konstrukcijām (izņemot militārās), kustamā īpašuma iegādi, jaunu pamatlīdzekļu iegāde, pamatlīdzekļu uzlabošana, aizdevumi, garantijas, kā arī subsīdijas un dotācijas visam iepriekš minētajam. Definīcija Igaunijas likumā[[7]](#footnote-8) nosaka, ka par investīcijām uzskata izdevumus, kas plānoti, lai iegādātos vai uzlabotu pamatlīdzekļus, kā arī izdevumi nemateriālajiem aktīviem. Vispārīgi par investīcijām tiek uzskatīta infrastruktūra (ceļi, ēkas utt.) un nemateriālā infrastruktūra (atbalsts inovācijām, pētniecībai un attīstībai u.tml.), kuru būs iespējams izmantot ilgtermiņā. Par investīcijām visbiežāk uzskata budžeta izdevumus, kas palielina publiskā sektora vērtību. Tas sevī iekļauj tādus pamatlīdzekļus kā ēkas, infrastruktūru (ceļi, lidostas, tilti, telekomunikācijas, skolas, valsts pārvaldes ēkas, slimnīcas, cietumi u.tml.), transports, autoparks, lauksaimniecības zeme, nemateriālie pamatlīdzekļi kā intelektuālais īpašums. Ņemot vērā ārvalstu praksi un pieredzi un adaptējot to Latvijas budžeta sistēmai, likumprojekts paredz, ka budžetu investīcijas definē kā budžetu izdevumus pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums, vai kas uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem. Attiecīgi tiek precizēts arī LBFV 21.pants attiecībā par budžeta paskaidrojumos ietveramo informāciju par valsts budžeta investīcijām”, un tiek svītrota investīciju projekta definīcija. Budžetu investīciju jēdziens turpmāk LBFV un uz tā pamata izdoto normatīvo aktu kontekstā tiks lietots attiecībā uz LBFV noteikto budžetu (valsts, pašvaldību, valsts budžeta daļēji finansēto atvasināto publisko personu, budžeta nefinansēto iestāžu) veiktajiem izdevumiem pamatkapitāla palielināšanai. Savukārt likumā lietotie jēdzieni “investīcijas” un “investīciju projekts” jāsaprot kā vispārpieņemts ekonomikas termins, un tas likumā nav specifiski jādefinē.  Tā kā valsts budžeta investīciju jēdziens ir saistīts ar ilgtermiņa saistību veidu kategorizēšanu valsts budžeta likuma pielikumā, tad pēc grozījumu LBFV apstiprināšanas attiecībā uz terminu “investīcijas” ir plānots pārstrukturēt saistību veidus MK noteikumos Nr.523, provizoriski, veidojot šādu struktūru:  1. Saistības Eiropas Savienības politiku instrumentu un pārējās ārvalstu finanšu palīdzības līdzfinansētajos projektos  2. maksājumi par aizņēmumiem un kredītiem  3. maksājumi starptautiskajās institūcijās un programmās  4. citas valsts budžeta ilgtermiņa saistības.  Izdevumi pamatkapitāla veidošanai (jeb budžetu investīcijas) var būt gan ES projektos, gan arī citās valsts budžeta ilgtermiņa saistības. Uzturēšanas izdevumi, kas ir ilgtermiņa saistību sastāvdaļa, arī turpmāk tiks iekļauti ilgtermiņa saistību pielikumā. Savukārt var būt arī tādi izdevumi pamatkapitāla veidošanai, kas nav ilgtermiņa saistības (piemēram, vienreizējas kapitālās iegādes).  Precizējot investīciju definīciju likumā, atbilstoši tai tiks pilnveidota arī budžeta paskaidrojumu sadaļa “Valsts budžeta izdevumi investīcijām”. Tiks ietverts valsts budžeta investīciju sadalījums (valsts budžeta iestāžu izdevumi pamatkapitāla veidošanai) pa COFOG[[8]](#footnote-9) funkcijām, katras funkcijas ietvaros sniedzot informāciju par būtiskākiem investīciju projektiem vai virzieniem. Projekta aprakstā tiks iekļauta informācija par veicamo investīciju būtību un projekta mērķi ar norādi uz sasniedzamo rezultātu. Minētā informācija tiks sagatavota sadarbībā ar nozaru ministrijām, Finanšu ministrijai pieprasot informāciju budžeta pieprasījuma sagatavošanas ietvaros (attiecīgi tiks saturiski precizēti MK noteikumi Nr.523 un izstrādāta atbilstoša veidlapa publicēšanai FM mājas lapā kopā ar citām budžeta pieprasījumu veidlapām). Tādejādi pieņemot šo likumprojektu, tiks nodrošināta skaidra un pārskatāma informācija sabiedrībai par valsts budžeta investīcijām. Investīciju definīcija būs spēkā ar 2021. gada 1. janvāri un 2022. gada budžeta paskaidrojumā informācija par budžeta investīcijām būs pilnveidotā, pārskatāmā izskatā. Likumprojekts paredz pārejas noteikumu, ka grozījumi attiecībā uz paskaidrojuma sadaļu, tai skaitā, informāciju par valsts budžeta investīcijām, stājas spēkā 2021. gada 1. janvārī, bet pirmo reizi tos piemēro 2022. gadā, sagatavojot gadskārtējā valsts budžeta likuma projekta 2022. gadam paskaidrojumu.  Lai precīzāk raksturotu valsts parāda tvērumu LBFV izpratnē, ir pilnveidota valsts parāda definīcija, precizējot, ka valsts parāds ir uz valsts budžetu attiecināmo saistību kopējā summa naudas izteiksmē budžetu parāda instrumentu klasifikācijas kategorijās. Līdz ar valsts parāda definīcijas izteikšanu pilnveidotajā redakcijā, nepieciešami arī grozījumi Ministru kabineta tiesību deleģējumam noteikumiem par budžetu parāda instrumentu klasifikāciju, t.i., LBFV 11. panta 3. punktā. Līdz 2020. gada 31. decembrim ir spēkā Ministru kabineta 2005. gada 8. novembra noteikumi Nr. 842 "[Noteikumi](https://likumi.lv/ta/id/303862-kartiba-kada-valsts-kase-nodrosina-elektronisko-informacijas-apmainu) par vispārējā valdības parāda klasifikāciju". Šie noteikumi nosaka vispārējā valdības parāda saistības atsevišķu finanšu instrumentu dalījumā, kā arī vispārējā valdības parāda klasifikācijas pielietojumu budžeta uzskaitē un pārskatu sagatavošanā. Savukārt, pēc likumprojekta pieņemšanas Saeimā 2. lasījumā Finanšu ministrija sadarbībā ar Valsts kasi izstrādās jaunus Ministru kabineta noteikumus, kas stāsies spēkā iepriekš minēto vietā.  **Mainīti gada pārskatu, konsolidēto gada pārskatu un konsolidētā saimnieciskā gada pārskata sagatavošanas un iesniegšanas termiņi, lai nodrošinātu Saeimu, Ministru kabinetu un sabiedrību ātrāk ar informāciju lēmumu pieņemšanai**  Nepieciešamās izmaiņas LBFV 30. pantā:  1) Lai nodrošinātu Saeimu, Ministru kabinetu un sabiedrību ar savlaicīgu informāciju lēmumu pieņemšanai (piemēram, pie nākošā gada valsts budžeta likuma projekta izstrādes ir jau pieejami auditēti iepriekšējā saimnieciskā gada dati), sniedzot Valsts kontroles atzinumu par Finanšu ministrijas sagatavotā konsolidētā saimnieciskā gada pārskatu (turpmāk – KSGP) līdz 15.augustam, mainīts sagatavošanas un iesniegšanas termiņš iestādēm no 1.maija uz 1.aprīli, LBFV 30.panta:   * trešajā daļā – ministrijām, centrālām valsts iestādēm un pašvaldībām par gada pārskata vai konsolidētā pārskata iesniegšanas termiņu; * 3.¹ daļā – Valsts kasei par valsts budžeta finanšu uzskaites ikgadējā pārskata sagatavošanas termiņu; * 3.2 daļā – Valsts ieņēmumu dienestam par šā dienesta administrētajiem nodokļiem, nodevām un citiem tā administrētiem uz valsts budžetu attiecināmiem maksājumu ikgadējo pārskata sagatavošanu un iesniegšanu.   *Par LBFV 30.panta trešo daļu:*  *Pārskata gada slēguma inventarizācija un pārskata sagatavošanas termiņi un process*  Likuma “Par grāmatvedību” 8.pantā noteikts, ka attaisnojuma dokumenti par uzņēmuma, t.sk. budžeta iestāžu, saimnieciskajiem darījumiem ir jāiegrāmato uzņēmuma grāmatvedības reģistros pēc iespējas drīzāk, bet ne vēlāk kā 15 dienu laikā pēc tā mēneša beigām, kurā attaisnojuma dokuments ir saņemts vai izsniegts, un obligāti — ne vēlāk kā līdz tā finanšu pārskata parakstīšanas datumam, kuru sagatavo par šo pārskata periodu.  Pārskata gada slēguma inventarizācijas termiņš noteikts likuma “Par grāmatvedību” 12.pantā ¬– drīkst veikt triju mēnešu laikā pirms pārskata gada beigu dienas vai mēneša laikā pēc tās, pārrēķinot inventarizācijas dienā konstatētos atlikumus atbilstoši grāmatvedības datiem pārskata gada beigu dienā.  Ņemot vērā likumā “Par grāmatvedību” noteikto termiņu attaisnojuma dokumentu iegrāmatošanai un inventarizācijas veikšanai, budžeta iestāžu gada pārskata sagatavošanai paredzēts periods 15.janvāris -28.februāris (saskaņā ar pašreiz spēkā esošajām normām 31.janvāris – 31.marts).  Ministriju un pašvaldību konsolidētā pārskata sagatavošana, pārbaude un auditoru atzinuma sniegšana paredzēta periodā 1.marts –31.marts (saskaņā ar pašreiz spēkā esošajām normām 1.–30.aprīlis).  Vienlaikus attiecībā uz salīdzināšanos vispārējās valdības sektora ietvaros ePārskatu sistēmā paredzēts veikt grozījumus Ministru kabineta 19.06.2018. noteikumos Nr.344 “Gada pārskata sagatavošanas kārtība” (turpmāk – MK noteikumi Nr.344), paredzot salīdzināšanās procesu pilnībā veikt likumā “Par grāmatvedību” noteiktā inventarizācijas procesa ietvaros.  Pašreiz MK noteikumu Nr.344 134.punktā noteikts, ka salīdzināšanos veic laikposmā no 1. janvāra līdz 31. janvārim, izmantojot ePārskatus, savukārt šo noteikumu 142.punktā noteikts, ka abpusēji saskaņotas salīdzināšanas izziņas (izņemot šo noteikumu 134.4. apakšpunktā minēto izziņu) var labot līdz datumam, kad pārskats apstiprināts publiskošanai, ja abas puses par to savstarpēji vienojas, bet ne vēlāk kā līdz 1. martam. MK noteikumos Nr.344 paredzēts mainīt šo normu, neparedzot papildus salīdzināšanās periodu.  Lai mazinātu ministriju bažas par gada pārskata sagatavošanas termiņiem, kas varētu ietekmēt datu precizitāti un kvalitāti, Valsts kase pārrunājusi ar Valsts kontroli ministriju izteiktos iebildumus attiecībā uz Valsts kontroles noteiktajiem gada pārskata sniegšanas termiņiem. Valsts kontrole 2020.gada saimnieciskā gada pārskata revīzijas ietvaros plāno veikt horizontālās pārbaudes par gada pārskata sagatavošanas procesu ministrijās un centrālajās valsts iestādēs.  No Likumprojekta izriet, ka saimnieciskā gada pārskata sagatavošanas plānotais termiņš ir 1.aprīlis – 31.maijs (saskaņā ar pašreiz spēkā esošajām normām 1.maijs – 30.jūnijs).  e*Pārskatu sistēma un informācijas apmaiņa*  Informācijas apmaiņas nodrošināšanai ePārskatos, lai mazinātu manuālo datu ievadi un nodrošinātu datu importu no grāmatvedības uzskaites sistēmām, Valsts kase jau vairākus gadus definē pārskatu elektronisko datu apmaiņas faila formātu. Lai izmantotu datu eksportu/ importu, grāmatvedības programmatūras izstrādātajam jāizstrādā datu eksporta fails xml formātā. Pārskatu elektronisko datu apmaiņas faila formātu Valsts kase publicē savā tīmekļa vietnē.  Turklāt budžeta izpildes pārskatā, ko sagatavo saskaņā ar MK noteikumu Nr.344 1. pielikumu, valsts budžeta iestādēm likuma ar izmaiņām dati un budžeta izpildes dati nav jāievada manuāli, bet tos var eksportēt (pārcelt) no informācijas, kas apstiprināta elektroniskā veidā ePārskatos saskaņā ar Ministru kabineta 2010. gada 28. decembra noteikumiem Nr. 1220 “Asignējumu piešķiršanas un izpildes kārtība”.  Valsts kase aktīvi strādā, lai vienkāršotu un automatizētu gada pārskata sagatavošanu, izvērtējot 2019.gada pārskata sagatavošanā konstatētās nepilnības un ministriju un pašvaldību iesniegtos priekšlikumus.  *Valsts un pašvaldību kapitālsabiedrību finanšu pārskatu sniegšana un normatīvos aktos noteiktie termiņi ministrijām un centrālām valsts iestādēm*  Ministru kabineta 2012.gada 25.septembra noteikumos Nr.643 “Kārtība, kādā ministrijas un centrālās valsts iestādes, kā arī pašvaldības apkopo kapitālsabiedrību finanšu pārskatus un finanšu informāciju” noteikts termiņš 1.marts valsts un pašvaldību kapitālsabiedrību finanšu pārskatu iesniegšanai Valsts kasē, bet kapitāldaļu turētājs ir tiesīgs kapitālsabiedrībām pieprasīt iesniegt attiecīgo informāciju tādā termiņā, lai nodrošinātu ministriju un pašvaldību konsolidēto gada pārskatu sagatavošanu saskaņā ar katras nozares un pašvaldības noteikto kārtību un termiņiem.  *Gada pārskata skaidrojošās informācijas apjoma samazināšana*  Valsts kase aktīvi strādā pie ePārskatu sistēmas uzstādījumu pilnveidošanas, lai vienkāršotu un automatizētu gada pārskata, tai skaitā skaidrojumu, sagatavošanu, izvērtējot 2019.gada pārskata sagatavošanā konstatētās nepilnības un ministriju un pašvaldību iesniegtos priekšlikumus. Piemēram, sākot ar 2020.gada gada pārskatu ministrijām būs iespēja summēt padotības iestāžu konsolidētos skaidrojumus, kas būtiski samazinās konsolidētā pārskata skaidrojumu sagatavošanas laiku, kā arī plānots samazināt tekstuālās informācijas ievades apjomu finanšu pārskatu piezīmēs.  *Par LBFV 30.panta (31) un (32) daļā noteiktā ikgadējā pārskata sagatavošanas termiņu*  LBFV 29.panta pirmā daļa nosaka, ka Valsts kase kārto valsts budžeta finanšu uzskaiti un šī panta otrā daļa nosaka, ka Valsts ieņēmumu dienests kārto tā administrēto nodokļu, nodevu un citu šā dienesta administrēto uz valsts budžetu attiecināmo maksājumu uzskaiti, sekojoši arī Valsts kase un Valsts ieņēmumu dienests atbilstoši LBFV 30.panta pirmā daļas otrajā teikumā noteiktam — “papildus šīs daļas pirmajā teikumā minētajam Valsts kase sagatavo arī ikgadējo pārskatu par valsts budžeta finanšu uzskaiti un Valsts ieņēmumu dienests — arī ikgadējo pārskatu par šā dienesta administrētiem nodokļiem, nodevām un citiem tā administrētiem uz valsts budžetu attiecināmiem maksājumiem” sagatavo šos ikgadējos pārskatus, kas ir atsevišķi pārskati un kas nav Finanšu ministrijas kā resora sagatavotie pārskati. Lai nodrošinātu šo pārskatu konsolidāciju Saimnieciskā gada pārskatā, LBFV 30.panta (31) un (32) daļā noteikts ikgadējo pārskatu sniegšanas termiņš, kas saskaņots ar ministriju un centrālo valsts iestāžu un pašvaldību gada pārskatu sniegšanas termiņu.  2) LBFV 30. panta trešajā daļā pievienota norma no šī paša panta piektās daļas (vienlaicīgi paredzot to izslēgt) par iestādes darbību regulējošo normatīvo aktos noteikto par Valsts kontroles un Saeimas gada pārskata revīziju, jo pienākums saņemt atzinumu ir noteikts citos normatīvajos aktos:  • Valsts kontroles likuma 45. pants nosaka, ka gada pārskata revīziju veic zvērināts revidents;  • Saeimas kārtības ruļļa 185. pants nosaka, ka gada pārskata revīziju veic Publisko izdevumu un revīzijas komisija, kas atbilstoši pēdējo gadu praksei katru gadu uzaicina zvērinātu revidentu auditēt gada pārskatu.  Vienlaikus citos normatīvajos aktos ir noteikts:  • Valsts kontroles likuma 3. pants nosaka, ka Valsts kontrole katru gadu sniedz atzinumu par ministriju un citu centrālo iestāžu gada pārskata sagatavošanas pareizību;  • likuma “Par pašvaldībām” 71. pants nosaka, ka ne retāk kā reizi gadā uzaicina zvērinātus revidentus, lai saņemtu atzinumu par saimnieciskā gada pārskatu;  3) izslēgt LBFV 30. panta piekto daļu, kas paredz, ka šā panta noteikumi neattiecas uz Saeimu, kuras saimniecība tiek pārbaudīta Saeimas kārtības rullī noteiktajā kārtībā. Saeima šī likuma izpratnē arī ir cita centrālā valsts iestāde un gada pārskata sagatavošanu tai nosaka 30. panta 1.1 daļa. Likumprojektā šī panta trešajā daļā ir noteikts, ka arī centrālās valsts iestādes var pievienot zvērināta revidenta atzinumu, ja tā ir noteikts iestādes darbību regulējošos normatīvajos aktos attiecībā uz gada pārskata revīziju;  4) LBFV 30. panta desmitajā daļā:   * izslēgta norma par darbības sākuma finanšu pārskata sagatavošanu atbilstoši likumprojektam “Grāmatvedības likums” (VSS-1220, 12.12.2019 prot. Nr.47 3. paragrāfs), kas neparedz darbības sākuma finanšu pārskata sagatavošanu un ņemot vērā faktiskos apstākļus, ka budžeta iestādēm nav lietderīgi sagatavot darbības sākuma finanšu pārskatus; * precizēta redakcija par to, ka reorganizējot vai izbeidzot darbību, sagatavo un iesniedz iestādes darbības slēguma pārskatu normatīvajos aktos par gada pārskata sagatavošanu noteiktā kārtībā;   5) 30. pants papildināts ar jaunu daļu, iekļaujot normu par to, ka reorganizējot pašvaldības darbību (t.sk. apvienojot pašvaldības administratīvi teritoriālās reformas ietvaros), normatīvajos aktos noteiktā atbildīgā institūcija sagatavo un iesniedz iestādes darbības slēguma pārskatu normatīvajos aktos par gada pārskata sagatavošanu noteiktā kārtībā;  Nepieciešamās izmaiņas LBFV 31. pantā:   * 31. panta pirmajā daļā:   + precizēts pārskata nosaukums, nodrošinot labāku tā atpazīstamību, papildinot to ar vārdiem “konsolidētais”, sekojoši tā nosaukums pēc grozījumiem būs “Konsolidētais saimnieciskā gada pārskats”;   + mainīts KSGP kopā ar Valsts kontroles atzinumu iesniegšanas datums Saeimai no 15. oktobra uz 1. septembri, nodrošinot Ministru kabinetu, Saeimu un sabiedrību ātrāk ar informāciju lēmumu pieņemšanai, piemēram, pie nākošā gada valsts budžeta likuma projekta izstrādes ir jau pieejami auditēti iepriekšējā saimnieciskā gada dati.   Nepieciešamās izmaiņas LBFV 32. pantā:  Lai nodrošinātu Ministru kabinetu, Saeimu un sabiedrību ar savlaicīgu informāciju lēmumu pieņemšanai, sniedzot Ministru kabinetam konsolidēto saimnieciskā gada pārskatu kopā ar Valsts kontroles atzinumu par Finanšu ministrijas sagatavotā KSGP līdz 15. augustam un nodrošinot auditēta KSGP iesniegšanu Saeimā ātrāk, t.i., līdz 1. septembrim (līdz šim 15. oktobris), mainīts iesniegšanas termiņš, 32. pantā:   * pirmajā daļā – uz 1. jūniju (līdz šim 1. jūlijs), kad Finanšu ministrs iesniedz Valsts kontrolei KSGP; * 11 daļā – uz 1. augustu (līdz šim 15. septembris), kad Valsts kontrole iesniedz atzinumu finanšu ministram; * otrajā daļā – uz 15. augustu (līdz šim 1. oktobris), kad finanšu ministrs iesniedz KSGP Ministru kabinetam.     Nodrošinot pāreju uz jaunajām LBFV 30. panta un 31. panta normām, paredzot iestādēm iespēju pārkārtot savus procesus, paredzēts vēlāks spēkā stāšanās laiks - grozījumi 30. un 31.pantā stājas spēkā ar 2022.gada 1.janvāri, savukārt pirmo reizi pārskatu iesniegšanas termiņi piemērojami, sagatavojot 2022. gada pārskatu.  Likumprojekts paredz papildināt LBFV ar 32. 1 pantu “Valsts kontroles veiktā revīzija Saeimas vēlēšanu gadā”, tādējādi īstenojot, ka Ministru kabinets iesniedz jau jaunajai Saeimai konsolidēto saimnieciskā gada pārskatu par valsts budžeta izpildi un [par pašvaldību budžetiem](https://likumi.lv/ta/id/34703-par-pasvaldibu-budzetiem) kopā ar Valsts kontroles atzinumu līdz pārskata gadam sekojošā kārtējā saimnieciskā gada 15. novembrim. Tādējādi jaunievēlētā Saeima izskata Valsts kontroles atzinumu un pieņem budžetu nākamajam gadam. Kā arī revīzijas ziņojums tiks nodots atklātībai vēlāk saskaņā ar Valsts kontroles likuma 58. panta pirmo daļu, kas nosaka, ka Valsts kontrole nodod atklātībai atzinumu un revīzijas ziņojumu par saimnieciskā gada pārskatu pēc tā iesniegšanas Saeimai, un Saeimas vēlēšanu gadā tas būtu 15. novembris.  **Nostiprinot tiesības Finanšu ministrijai, sagatavojot vidēja termiņa budžeta ietvara likumprojektu paketi un gadskārtējā valsts budžeta likumprojektu paketi, veicot izdevumu pārskatīšanu pieprasīt un bez maksas saņemt no valsts un pašvaldību iestādēm dienesta uzdevumu izpildei nepieciešamo informāciju**  Saskaņā ar LBFV 16. panta pirmo daļu finanšu ministrs ir atbildīgs par vidēja termiņa budžeta ietvara likuma projekta (ietvara likumprojektu paketes), gadskārtējā valsts budžeta likuma projekta (budžeta likumprojektu paketes) un tam pievienojamo paskaidrojumu izstrādāšanu. Atbilstoši LBFV 16.3 panta pirmajai un otrajai daļai, lai efektīvāk un ekonomiskāk īstenotu valsts politiku, kā arī regulāri optimizētu budžeta izdevumus un izvērtētu to atbilstību attīstības plānošanas dokumentos noteiktajām prioritātēm un mērķiem, Ministru kabinets nodrošina pastāvīgu un sistemātisku valsts budžeta izdevumu pārskatīšanu. Finanšu ministrs budžeta sagatavošanas grafikā noteiktajā termiņā iesniedz Ministru kabinetam valsts budžeta izdevumu pārskatīšanas rezultātus un priekšlikumus par šo rezultātu izmantošanu vidēja termiņa budžeta ietvara likuma projekta un gadskārtējā valsts budžeta likuma projekta izstrādes procesā. Minēto uzdevumu sekmīgai izpildei Finanšu ministrija, sagatavojot vidēja termiņa budžeta ietvara likumprojektu paketi un gadskārtējā valsts budžeta likumprojektu paketi, pieprasa no valsts un pašvaldību iestādēm uzdevumu izpildei nepieciešamo informāciju, lai nodrošinātu makroekonomiskās attīstības un vispārējās valdības budžetu prognožu izstrādi, ietekmes novērtējumu uz tautsaimniecību, ieņēmumu politikas īstenošanu, kā arī valsts budžeta un pašvaldību budžetu ieņēmumu un izdevumu efektīvas un ekonomiskas izlietošanas kontroli, veic nodokļu maksātāju datu apstrādi, kas saņemti no nodokļu administrācijas, tai skaitā veic nodokļu maksātāju datu profilēšanu. Saskaņā ar likuma “Par valsts budžetu 2020.gadam” 57. pantu Finanšu ministrijai, veicot valsts budžeta izdevumu pārskatīšanu, kā arī sagatavojot vidēja termiņa budžeta ietvara likumprojektu paketi un gadskārtējā valsts budžeta likumprojektu paketi, ir tiesības pieprasīt un bez maksas saņemt no valsts un pašvaldību iestādēm dienesta uzdevumu izpildei nepieciešamo informāciju. Finanšu ministrija, sagatavojot vidēja termiņa budžeta ietvara likumprojektu paketi un gadskārtējā valsts budžeta likumprojektu paketi, lai nodrošinātu makroekonomiskās attīstības un vispārējās valdības budžetu prognožu izstrādi, ietekmes novērtējumu uz tautsaimniecību, ieņēmumu politikas īstenošanu, kā arī valsts budžeta un pašvaldību budžetu ieņēmumu un izdevumu efektīvas un ekonomiskas izlietošanas kontroli, veic nodokļu maksātāju datu apstrādi, tai skaitā veic nodokļu maksātāju datu profilēšanu, izmantojot nodokļu administrācijas informāciju. Taču, lai ievērotu Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), datu aizsardzības un apstrādes tiesības gadskārtējā valsts budžeta likumprojekta un vidēja termiņa budžeta ietvara likumprojekta sagatavošanai, kā arī citu iepriekš minēto Finanšu ministrijai doto uzdevumu izpildei ir jānostiprina LBFV pamattekstā.  Satversmes 66. pants pilnvaro Saeimu ik gadu pirms saimnieciskā gada sākšanās lemt par valsts ienākumu un izdevumu budžetu, kura projektu tai iesniedz Ministru kabinets. Šā regulējuma mērķis ir finanšu līdzekļu pārvaldīšana atbilstoši valsts konstitucionālajām pamatvērtībām. Valsts budžeta tiesību institūts paredzēts ar mērķi noteikt kārtību, kādā veidā valstī kārtojami finanšu jautājumi, lai valsts rīcībā būtu funkciju pildīšanai nepieciešamie līdzekļi, lai varētu īstenot Satversmē garantētās cilvēku pamattiesības (tiesības uz veselības aprūpi, izglītību, saņemt veiktajam darbam atbilstošu darba samaksu, uz sociālo nodrošinājumu vecuma, darbnespējas, bezdarba un citos likumā noteiktajos gadījumos, u.c. tiesības). Ministru kabinets gatavo ieņēmumiem atbilstošu izdevumu plānu. Kā jau minēts iepriekš, finanšu ministrs ir atbildīgs par vidēja termiņa budžeta ietvara likuma projekta (ietvara likumprojektu paketes), gadskārtējā valsts budžeta likuma projekta (budžeta likumprojektu paketes) un tam pievienojamo paskaidrojumu izstrādāšanu. Lai minētos likumprojektus izstrādātu ir nepieciešamas valsts budžeta ieņēmumu prognozes (nodokļu, nodevu un citi maksājumi valsts un pašvaldību budžetos), prognozes par valsts tautsaimniecības attīstību, kā arī, lai rastu finanšu resursus neatliekamu, akūtu valsts prioritāro pasākumu īstenošanai (piemēram, ārstniecības personu pedagogu, izmeklētāju, tiesu darbinieku atalgojums) nepieciešams veikt valsts budžeta izdevumu pārskatīšanu. Tādējādi datu apstrādes mērķis (automatizēta datu apstrāde) ir samērīgs un attaisnojams ar sabiedrības ieguvumiem (piemēram, algu palielināšana noteiktām nodarbināto kategorijām, vispārējās labklājības līmeņa celšanas veicināšana valstī). Budžeta sagatavošana ir sarežģīts, komplekss, sensitīvs ar daudz iesaistītām pusēm process, kur nepieciešams rast līdzsvaru, budžeta sabalansētību, fiskālo atbildību, tādējādi sekmējot ilgtspējīgu valsts attīstību, makroekonomisko stabilitāti un samazinot ārējo faktoru negatīvo ietekmi uz tautsaimniecību. Ievērojot Valsts pārvaldes reformu plānu, administratīvā sloga mazināšanu, “0” birokrātijas principu automatizēta datu apstrāde, elektroniskās valsts pārvaldes efektivizēšana ir attaisnojama mūsdienās, iestādes resursu lietderīgai un racionālai izmantošanai atbilstoša. Neveicot datu profilēšanu būtu apgrūtināta valsts budžeta sagatavošanas funkcijas izpilde, sabiedrības interešu īstenošana. Vienlaikus tiktu ņemti vērā iespējamie riski attiecībā uz datu subjektu tiesībām un likumiskajām interesēm. Informācija, kas tiks apstrādāta, ir anonimizēti vai statistikas dati. Dati tiktu izmantoti analītiskiem, novērtējuma, prognožu sagatavošanai ar mērķi sagatavot ieņēmumu un izdevumu plānu valsts funkciju īstenošanai, tādējādi nodrošinot Satversmē, likumos un Latvijai saistošajos starptautiskajos līgumos garantētās pamattiesības.  Pamatojoties uz iepriekš minēto, likumprojekts paredz papildināt LBFV 16. pantu ar 1.1daļu, kas Finanšu ministrijai dod tiesības, veicot valsts budžeta izdevumu pārskatīšanu, kā arī sagatavojot vidēja termiņa budžeta ietvara likumprojektu paketi un gadskārtējā valsts budžeta likumprojektu paketi, pieprasīt un bez maksas saņemt no valsts un pašvaldību iestādēm dienesta uzdevumu izpildei nepieciešamo informāciju. Finanšu ministrijai dod tiesības, sagatavojot vidēja termiņa budžeta ietvara likumprojektu paketi un gadskārtējā valsts budžeta likumprojektu paketi, lai nodrošinātu makroekonomiskās attīstības un vispārējās valdības budžetu prognožu izstrādi, ietekmes novērtējumu uz tautsaimniecību, ieņēmumu politikas īstenošanu, kā arī valsts budžeta un pašvaldību budžetu ieņēmumu un izdevumu efektīvas un ekonomiskas izlietošanas kontroli, veikt nodokļu maksātāju datu apstrādi, tai skaitā veikt nodokļu maksātāju datu profilēšanu, izmantojot nodokļu administrācijas informāciju. Šajā pantā nostiprināts arī Valsts pārvaldes iekārtas likuma 54. panta trešajā daļā noteiktais par to, ka iestāžu sadarbība notiek bez maksas, ja ārējā normatīvajā aktā nav noteikts citādi. Nodokļu maksātāju datu apstrāde valsts budžeta sagatavošanas procesā ir nepieciešama visas sabiedrības leģitīmo interešu īstenošanai un tā noris visas sabiedrības interesēs. Dati tiek apstrādāti tādā veidā, lai tiktu nodrošināta to drošība, un netiktu pieļauta identifikācija, tie tiktu izmantoti tikai sākotnējiem nolūkiem un netiktu glabāti ilgāk, kā tas būtu nepieciešams.  **Citi nepieciešamie un tehniskie grozījumi**  [1] LBFV 9. panta sešpadsmitā daļa nosaka finanšu ministra tiesības palielināt gadskārtējā valsts budžeta likumā valsts parāda saistību izpildei noteikto apropriāciju un paplašināt valdības rīcības pieļaujamās robežas neparedzētu apstākļu izraisītu valdības saistību gadījumā, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas palielinājumu un valdības rīcības pieļaujamo robežu paplašināšanu. Ir nepieciešams tehnisks precizējums, izslēdzot LBFV 9. panta sešpadsmitajā daļā vārdus “neparedzētu apstākļu izraisītu valdības saistību gadījumā”, jo gadījumi, kad būtu nepieciešams paplašināt valdības rīcības robežas, vienmēr būtu neparedzētu apstākļu izraisīti. Lai harmonizētu normas LBFV 35. panta ceturtās daļas pirmajā teikumā un 39. pantā ir izslēgti vārdi “neparedzētu apstākļu izraisītu valdības saistību gadījumā”;  [2] LBFV 31. panta otrā daļā precizēts deleģējums Ministru kabinetam noteikumu izdošanai, izslēdzot likumā noteikto normu par saturu un apjomu, tādējādi vienlaikus normatīvais regulējums nodrošinātu, ka likuma deleģējums izstrādāt kārtību, kādā Finanšu ministrija sagatavo konsolidēto saimnieciskā gada pārskatu, ir saskaņots ar likuma deleģējumu, kas noteikts LBFV 30. panta 1.1 daļā minētajiem subjektiem, un nodrošina iespēju normatīvā regulējuma normu iekļaušanu vienos Ministru kabineta noteikumos, izslēdzot normu dublēšanu un divu normatīvo aktu izdošanu. Attiecībā uz LBFV 31. panta otrajā daļā noteikto deleģējumu Ministru kabinetam izdot noteikumus par kārtību, kādā Finanšu ministrija sagatavo konsolidēto saimnieciskā gada pārskatu ­– šī norma stātos spēkā 2023. gada 1. janvārī, apvienojot vienos noteikumos likuma 30. panta 1.1 daļā (spēkā esošie Ministru kabineta 2018. gada 19.jūnija noteikumi Nr.344 “Gada pārskata sagatavošanas kārtība”), 30. panta trešajā daļā (piemēro Ministru kabineta 2018. gada 19.jūnija noteikumus Nr.344 “Gada pārskata sagatavošanas kārtība”) un 31. panta otrajā daļā (spēkā esošie Ministru kabineta 2020. gada 30. jūnija noteikumi Nr.430 “Saimnieciskā gada pārskata sagatavošanas kārtība” (stājās spēkā ar 2020. gada 7.jūliju) noteikto deleģējumu. Minētos jaunos noteikumus pirmo reizi piemērotu 2024. gadā, sagatavojot konsolidēto saimnieciskā gada pārskatu par 2023. gadu. Šāda pārejas norma nodrošina vienmērīgu pāreju uz jaunajām 30. un 31. panta normām, paredzot iestādēm iespēju pārkārtot savus procesus normatīvā regulējuma izpildes nodrošināšanai, kā arī lai mazinātu ministriju bažas par gada pārskata sagatavošanas termiņiem, kas varētu ietekmēt datu precizitāti un kvalitāti, Valsts kontrole 2020. gada saimnieciskā gada pārskata revīzijas ietvaros plāno veikt horizontālās pārbaudes par gada pārskata sagatavošanas procesu ministrijās un centrālajās valsts iestādēs.  Ņemot vērā Valsts kontroles revīzijās konstatēto, iespējams optimizēt gada pārskata sagatavošanas laiku. Līdz attiecīgo noteikumu spēkā stāšanās dienai, bet ne ilgāk kā līdz 2023. gada 1. janvārim ir spēkā Ministru kabineta 2020. gada 30.jūnija noteikumi Nr.430 “Saimnieciskā gada pārskata sagatavošanas kārtība” un Ministru kabineta 2018. gada 19. jūnija noteikumi Nr.344 “Gada pārskata sagatavošanas kārtība”, ciktāl tie nav pretrunā ar LBFV. Jaunie Ministru kabineta noteikumi izstrādājami (atbildīgā Valsts kase) un tiem jāstājas spēkā ar 2023. gada 1. janvāri;  [3] Precizēts LBFV 35. panta pirmās daļas pirmais teikums. Grozījums ir nepieciešams, lai finanšu ministrs (Valsts kase) varētu veikt valsts budžeta izpildei, valsts parāda saistību pārfinansēšanai, valsts aizdevumu nodrošināšanai, kā arī citiem mērķiem nepieciešamos aizņēmumus, t.sk. turpināt krājobligāciju emisiju fiziskām personām, arī tad, ja nav stājies spēkā gadskārtējais valsts budžeta likums un ir iestājušies 15. pantā noteiktie apstākļi;  [4] Redakcionāls precizējums LBFV 35. panta ceturtās daļas pirmajā teikumā ir nepieciešams, jo Valsts kase izmanto atvasinātos finanšu instrumentus valsts parāda portfeļa finanšu risku vadībai, t.sk. lai nepieļautu valsts parāda apjoma nekontrolētu pieaugumu valūtas maiņas kursu svārstību gadījumā, jo atvasināto finanšu instrumentu izmantošana izslēdz valūtu maiņas kursu svārstību ietekmi uz valsts parāda apjomu *euro* izteiksmē. Kopš 2016.gada gadskārtējā valsts budžeta likumā maksimāli pieļaujamais valsts parāda apjoms tiek noteikts, ņemot vērā Valsts kases administrētajiem aizņēmumiem un valsts parāda vērtspapīriem piesaistīto atvasināto finanšu instrumentu valūtas rezultātu, līdz ar to šāda regulējuma regulāra iekļaušana gadskārtējo valsts budžeta likumos nepārprotami norāda uz to, ka attiecīgajam regulējumam ir pastāvīgs raksturs un turpmāk tas būtu iekļaujams LBFV, nosakot, ka gadskārtējā valsts budžeta likumā maksimāli pieļaujamais valsts parāda apjoms gada beigās tiek noteikts, ņemot vērā finanšu risku vadībai izmantojamo atvasināto finanšu instrumentu efektu;  [5] Papildināta LBFV 36. panta 7.1 daļas redakcija, nosakot, ka Ministru kabinets var uzdot finanšu ministram izsniegt valsts aizdevumu, ja tā piešķiršana ir nepieciešama valsts stratēģiskā mērķa sasniegšanai. Par šāda aizdevuma piešķiršanu piekrišana ir jādod arī Saeimai;  [6] Papildināts LBFV 36. pants ar 3.3 daļu, nosakot, ka nosacījums par to, ka valsts aizdevumus var izsniegt triju gadu laikā no aizdevuma līguma noslēgšanas dienas neattieksies uz AS „Attīstības finanšu institūcija Altum” (turpmāk – ALTUM) noslēgtiem līgumiem, kur aizdevums tiek izsniegts kredītlīnijas veidā, par kuru īstenošanu ir pieņemts Ministru kabineta lēmums. ALTUM tiesības saņemt valsts aizdevumu nosaka Attīstības finanšu institūcijas likuma 13. panta pirmā daļa. Ministru kabinets, apstiprinot valsts atbalsta  programmu, (kuras tiek īstenotas atbilstoši EK lēmumam lietā SA.36904 par ALTUM darbību), katrai programmai individuāli nosaka valsts atbalsta programmas īstenošanas kārtību, finansējumu, atbalstāmo darbību un izmaksu attiecināmības nosacījumus, veidu (kredītlīnija) un termiņus. Valsts atbalsta  programmu nosacījumi un īstenošanas kārtība ir noteikta Ministru kabineta noteikumos. Lai atbalsta programmām paredzētais finansējums būtu pieejams līdz programmas darbības beigām, nepieciešams papildināt LBFV 36. pantu ar daļu, kas nosaka, ka norma, ka valsts aizdevumus var izsniegt triju gadu laikā no aizdevuma līguma noslēgšanas dienas nav attiecināma uz valsts atbalsta programmām. Šis izņēmums tiktu attiecināts tikai uz ALTUM noslēgtiem līgumiem, kur aizdevums tiek izsniegts kredītlīnijas veidā. Ņemot vērā pašreizējo regulējumu, ALTUM finansējums, kas saņemts valsts aizdevuma veidā, ir pieejams tikai trīs gadus pēc līguma noslēgšanas brīža. Taču tas nav pietiekami, ņemot vērā apstākli, ka valsts atbalsta programmas tiek īstenotas garākā laika periodā. Attiecīgi pēc trīs gadu perioda ir nepieciešams pārslēgt aizdevuma līgumu (kredītlīniju), kas rada administratīvo slogu gan Valsts kasei, gan ALTUM;  [7] Turpinot mazināt administratīvo slogu un efektivizējot norēķinu kontu apkalpošanas procesus, LBFV papildināts ar jaunu 36. ¹ pantu. Valsts kase, attīstot e-pakalpojumus, paredzēja pilnveidot valsts aizdevuma apkalpošanas procesu, tai skaitā aizdevuma atmaksas procesu, kas būtu ērts pakalpojums aizņēmējam. Paredzēts, ka Valsts kase gan par jau izsniegtajiem valsts aizdevumiem, gan izsniedzamajiem atbilstoši valsts aizdevuma līgumā noteiktajiem nosacījumiem nodrošinās aizdevuma saistību – pamatsummu, procentu u.c. ar aizdevuma saistību izpildi saistīto maksājumu summu ieturēšanu no aizņēmēja norādītā konta Valsts kasē. Risinājums nodrošina procesa automatizāciju un samazina procesa administratīvo ietilpību, kas varētu būt precīzi nosakāma vidējā termiņā, jo ieviešot jaunu procesa izpildi sākotnēji nepieciešama procesa administratīvā pārstrukturizācija, kā arī pieaug konsultatīvais darbs.  Atbilstoši Civillikuma 3. pantam katra civiltiesiska attiecība apspriežama pēc likumiem, kas bijuši spēkā tad, kad šī attiecība radusies, pārgrozījusies vai izbeigusies. Neskartas paliek jau iegūtās tiesības. Tādējādi ar likuma grozījumiem noteiktais jaunais tiesiskais regulējums attiecas tikai uz tiem līgumiem, kas tiks noslēgti ar Likuma 36.¹ panta spēkā stāšanās dienu, t.i., 2021. gada 1.janvāri. No Satversmes 1. pantā ietvertā demokrātiskās republikas jēdziena izriet valsts pienākums savā darbībā ievērot tiesiskas valsts pamatprincipus, tostarp tiesiskās paļāvības principu. Tiesiskās paļāvības princips nedod pamatu ticēt, ka reiz noteiktā tiesiskā situācija nekad nemainīsies, un tas neizslēdz valsts iespēju grozīt pastāvošo tiesisko regulējumu (*sk., piemēram, Satversmes tiesas 2004. gada 25. oktobra sprieduma lietā Nr. 2004-03-01 9.3. punktu*). Tomēr tiesiskās paļāvības princips prasa, lai, atkāpjoties no iepriekšējā tiesiskā regulējuma, tiktu noteikta saudzējoša pāreja uz jauno regulējumu. Prasība nodrošināt pēc iespējas saudzējošāku pāreju uz jauno tiesisko regulējumu ir nozīmīga, jo personai, kurai jaunais regulējums tiks piemērots, ir jādod iespēja pienācīgā kārtā tam sagatavoties (*sk., piemēram, Satversmes tiesas 2005. gada 16. decembra sprieduma lietā Nr. 2005-12-0103 24. punktu*). Līdz ar to likumprojektā ir noteikts viena gada pārejas periods, lai dotu laiku līguma pusēm pielāgoties jaunajam aizdevuma atmaksas kārtības tiesiskajam regulējumam, vienoties par līguma grozījumiem, ja tas nepieciešams un puses to vēlas.  [8] Ņemot vērā, ka šobrīd LBFV 15. pantā ir atrunāta valsts budžeta izdevumu veikšana, aizdevumu izsniegšana un valsts parāda maksimālais pieaugums, ja nav stājies spēkā gadskārtējais valsts budžeta likums, tad ir nepieciešams arī līdzvērtīgs regulējums par pašvaldību budžeta izdevumu veikšanu, ja līdz saimnieciskā gada sākumam nav stājies spēkā gadskārtējais pašvaldības budžets. Ievērojot pēdējo gadu laikā ieviesto valsts budžeta tiesisko regulējumu, kā arī pēdējo gadu īstenotās attīstības rīcībpolitikas un 2018. gada pieņemto valsts pagaidu budžeta regulējumu, secināms, ka pašreizējais normatīvā regulējuma saturs pašvaldību pagaidu budžeta veidošanai ir novecojis, jo neatrunā vairākus būtiskus aspektus, kas būtu jāņem vērā, plānojot pašvaldību pagaidu budžetu. Lai harmonizētu normas un turpmāk nodrošinātu pašvaldību funkciju un saistību izpildi, iepriekšējā gadā uzsākto budžeta politiku un pasākumu turpināšanu nemainīgā līmenī, normatīvo aktu izpildi, līdz stātos spēkā gadskārtējais pašvaldības budžets, LBFV papildināts ar jaunu 41. ¹ pantu, nosakot, ja, sākoties saimnieciskajam gadam, nav stājies spēkā gadskārtējais pašvaldības budžets, pašvaldības Domes noteiktajā kārtībā apstiprina pašvaldības darbībai nepieciešamos budžeta izdevumus ar noteikumu, ka:  1) izdevumi nepārsniedz pašvaldības iepriekšējā saimnieciskā gada faktiskos izdevumus, izdarot šādas korekcijas:  a) netiek apmaksāti pakalpojumi (maksājumu uzdevumi), kas nav sniegti iepriekšējā saimnieciskajā gadā, un netiek veiktas investīcijas, kas nav realizētas iepriekšējā saimnieciskajā gadā,  c) tiek turpināta iepriekšējā saimnieciskajā gadā uzsākto pasākumu finansēšana,  d) tiek nodrošināta spēkā esošo normatīvo aktu izpilde;  2) tiek nodrošināta iepriekšējā saimnieciskā gada pašvaldības budžetā noteikto budžeta politiku un nosacījumu izpilde nemainīgā līmenī, izņemot terminētus pasākumus;  3) tiek nodrošināta Eiropas Savienības un pārējās ārvalstu finanšu palīdzības līdzfinansēto projektu īstenošana;  4) tiek ņemtas vērā saimnieciskajam gadam apstiprinātās valsts budžeta mērķdotācijas un dotācijas;  5) tiek paredzēts finansējums pašvaldības uzņemto saistību izpildei;  6) netiek uzņemtas jaunas aizņēmuma, galvojuma saistības, izņemot šā panta pirmās daļas 3.punktā minēto projektu īstenošanai.  Šobrīd nevienā normatīvā aktā nav noteikts termiņš līdz kuram pašvaldību domei ir pienākums apstiprināt gadskārtējo pašvaldības budžetu. LBFV ir noteikti valsts budžeta izstrādes un pieņemšanas kartība un budžeta nefinansēto iestāžu budžeta apstiprināšanas termiņi. Tā kā pašvaldības budžets ir valsts konsolidētā kopbudžeta sastāvdaļa, ir svarīgi pašvaldībām noteikt gadskārtējā pašvaldības budžeta apstiprināšanas termiņu un iespējamās sekas budžeta neapstiprināšanas gadījumā. Līdz ar to LBFV:   * 41. pants papildināts ar jaunu 2.1 daļu, nosakot, ka pašvaldības gadskārtējam budžetam ir jābūt apstiprinātam domē ne vēlāk kā divu mēnešu laikā pēc gadskārtējā valsts budžeta likuma izsludināšanas; * 36. pants papildināts ar jaunu desmito daļu, nosakot, ka**,** ja šā likuma 41. panta 2.1 daļā noteiktajā termiņā nav apstiprināts gadskārtējais pašvaldības budžets, finanšu ministram ir tiesības apturēt valsts budžeta aizdevuma izmaksu pašvaldībai līdz gadskārtējā pašvaldības budžeta apstiprināšanai.   Grozījuma mērķis ir kompleksi nostiprināt LBFV jautājumus gan pašvaldības gadskārtējā pašvaldības budžeta apstiprināšanas termiņiem un iespējamās sekas budžeta neapstiprināšanas gadījumā, lai motivētu pašvaldības domes savlaicīgi apstiprināt gadskārtējos budžetus, gan pašvaldību budžeta izdevumu un asignējumu veikšanas principus pagaidu budžeta sagatavošanai, lai tiktu nodrošināta pašvaldību funkciju un saistību izpilde un uzsākto budžeta politiku un pasākumu turpināšana nemainīgā līmenī līdz brīdim, kad tiks apstiprināts gadskārtējais pašvaldības budžets. Vienlaicīgi ir jāņem vērā, ka 2021.gadā ir plānotas būtiskas izmaiņas pašvaldībām, kas saistītas ar administratīvi teritoriālo reformu, un var veidoties situācijas, kad pašvaldību darbs var tikt kavēts, deputātiem nespējot vienoties par pašvaldības budžetu. Iestāžu vadītāji varēs īstenot funkcijas, ņemot vērā uz principiem balstītos pilnvarojumus un finansējuma nepieciešamību atbilstoši gada piešķīrumam. Pilnvarojumi, kas tiks piešķirti saskaņā ar minēto regulējumu izbeigsies, kad stāsies spēkā gadskārtējais pašvaldības budžets, un visi izdevumi no saimnieciskā gada sākuma tiks reģistrēti saskaņā ar jauno gadskārtējo pašvaldības budžetu.  “[9] Svītrota 41.panta septītā daļa sakarā ar aktualitātes zaudēšanu. Konsolidētos pārskatus sagatavo, izmantojot datus, ko no valsts budžeta daļēji finansētas atvasinātas publiskas personas iesniedz ePārskatu sistēmā saskaņā ar MK 17.08.2010. noteikumiem Nr.776 “Mēneša pārskatu sagatavošanas un iesniegšanas kārtība” un MK 19.06.2018. noteikumiem Nr.344 “Gada pārskata sagatavošanas kārtība” (sākot ar 2019.gada pārskatu). |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts kase un Valsts kontrole. |
| 4. | Cita informācija | Likumprojektā paredzētos grozījumus attiecībā uz:  - gadskārtējā valsts budžeta paskaidrojumu struktūru un informācijas saturu un apjomu (tai skaitā informāciju par valsts budžeta investīcijām) plānots piemērot 2021.gadā, sagatavojot likumprojektu “Par valsts budžetu 2022. gadam”;  - pilnveidoto regulējumu par budžeta elastības mehānismu paredzēts piemērot attiecībā uz 2020. gada neizlietoto asignējumu, paredzot tiesības pieprasīt līdzekļus no neizlietoto asignējumu rezerves, sākot ar 2021. gadu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija un tās padotības iestādes, nozaru ministrijas un to padotības iestādes, Valsts kontrole, citas centrālās valsts iestādes, pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā minēto pasākumu īstenošana, jau sākot ar tā spēkā stāšanās brīdi sekmēs administratīvā sloga mazināšanu ilgtermiņā, budžeta sagatavošanas un izpildes procesu efektivizāciju, tiks nodrošināta budžeta elastības mehānisma īstenošanas iespēja budžeta vadības procesos, tādējādi vēl efektīvāk izmantojot cilvēkresursus analītiskajam darbam. |
| 3. | Administratīvo izmaksu monetārs novērtējums | Administratīvo izmaksu izmaiņas likumprojekta izstādes brīdī nav precīzi nosakāmas. Administratīvo izmaksu monetārs novērtējums iespēju robežās var tikt veikts pie jau konkrēto, attiecīgo normatīvo aktu izstrādes par budžeta sagatavošanas un izpildes procesu.  Likumprojektā paredzētais valsts aizdevuma apkalpošanas procesa pilnveidošanas risinājums nodrošina procesa automatizāciju un samazina procesa administratīvo ietilpību, kas varētu būt precīzi nosakāma vidējā termiņā, jo ieviešot jaunu procesa izpildi sākotnēji nepieciešama procesa administratīvā pārstrukturizācija, kā arī pieaug konsultatīvais darbs.  Likumprojektā paredzētais pilnveidotais budžeta elastības mehānisms vidējā termiņā mazinās nepieciešamību veikt līdzekļu pārdales gada beigās, jo būs iespēja finanšu līdzekļus turpināt izmantot nākamajā saimnieciskajā gadā. Tomēr mehānisma ieviešanai un nostiprināšanai tā sākuma fāzē būs nepieciešams izstrādāt grozījumus attiecīgajos normatīvajos aktos un veikt skaidrojošo darbu ar ministrijām. Ilgākā termiņā budžeta elastības palielināšana ir skatāma kompleksi ar budžeta izpildītāju atbildības stiprināšanu un budžeta līdzekļu efektīvu un racionālu izmantošanu, tādejādi pilnveidojumu rezultātā ietaupītie resursi tiks novirzīti padziļinātākam analītiskam darbam. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. | | | | | | |
| 8. Cita informācija | Likumprojekts satur gadskārtējā valsts budžeta likumprojekta sagatavošanas procesu un gadskārtējā valsts budžeta likuma izpildes procesu regulējošās normas, kuru spēkā stāšanās nepieciešama un plānota jaunajā budžeta ciklā līdz ar kārtējā budžeta gada uzsākšanos. Līdz ar to likumprojekts ir budžeta pavadošo likumprojektu paketes neatņemama sastāvdaļa un tiek virzīts kopā ar likumprojektu “Par valsts budžetu 2021.gadam” un likumprojektu “Par vidēja termiņa budžeta ietvaru 2021., 2022. un 2023.gadam” saskaņā ar minēto likumprojektu sagatavošanas grafiku.  Likumprojektam nav finansiālās ietekmes uz valsts un pašvaldību budžetiem, tas paredz izmaiņas budžeta plānošanas, sagatavošanas un izpildes uzskaites procedūrās, tās pilnveidojot, efektivizējot, mazinot administratīvo slogu un veicinot savlaicīgāku informācijas pieejamības nodrošināšanu lēmumu pieņēmējiem par gadskārtējo valsts budžetu.  Budžeta elastības rīku pilnveidošana (attiecībā uz budžeta programmu “Apropriācijas rezerve”) tiks īstenota plānotā finansējuma ietvaros, ievērojot Fiskālās disciplīnas likumā noteiktos principus un nodrošinot vidēja termiņa budžeta izdevumu ilgtspēju.  Likumprojekts paredz tādu normu spēkā stāšanos, kuru īstenošana efektivizēs un veicinās izsvērtāku lēmumu pieņemšanu gadskārtējā budžeta sagatavošanas procesā. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | [1] Līdz ar likumprojektā paredzētajiem grozījumiem Finanšu ministrijai nepieciešams sagatavot atbilstīgus grozījumus Ministru kabineta 2018. gada 17. jūlija noteikumos Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” (kad likumprojekts būs Saeimā uz 2. lasījumu), lai tie stātos spēkā ar 2021. gada 1. janvāri. Ar minētiem grozījumiem tiks noteikta detalizēta kārtība, kādā ministrijas un citas centrālās valsts iestādes būs tiesīgas sagatavot un pieprasīt nepieciešamos finanšu līdzekļus pārdalīt no budžeta programmas “Apropriācijas rezerve”, ievērojot tās plānoto sadalījumu projektu uzturēšanas apropriācijas rezervei un neizlietoto asignējumu rezervei.  Tā kā ar grozījumiem LBFV citā redakcijā tiek izteikts tiesību deleģējums Ministru kabinetam par budžetu parāda instrumentu klasifikācijas noteikumiem, kam jāstājas spēkā ar 2021. gada 1. janvāri, tad Finanšu ministrijai sadarbībā ar Valsts kasi ir nepieciešams sagatavot Ministru kabineta noteikumu projektu “Noteikumi par budžetu parāda instrumentu klasifikāciju” (plānots izdot līdz 2020. gada 30. decembrim). Minētie Ministru kabineta noteikumi stāsies Ministru kabineta 2005. gada 8. novembra noteikumu Nr. 842 "[Noteikumi](https://likumi.lv/ta/id/303862-kartiba-kada-valsts-kase-nodrosina-elektronisko-informacijas-apmainu) par vispārējā valdības parāda klasifikāciju" vietā.  Saistībā ar investīciju jauno definīciju, nepieciešams veikt atbilstīgus grozījumus Ministru kabineta 2012. gada 31. jūlija noteikumos Nr. 523 “Noteikumi par budžeta pieprasījumu izstrādāšanas un iesniegšanas pamatprincipiem”, lai precizētu 64. punktu par saistību veidiem un attiecīgi iesniedzamo veidlapu.  Līdz ar LBFV 31. panta otrajā daļā noteikto deleģējumu Ministru kabinetam izdot noteikumus par kārtību, kādā Finanšu ministrija sagatavo konsolidēto saimnieciskā gada pārskatu ­– šī norma stātos spēkā 2023. gada 1. janvārī, apvienojot vienos noteikumos likuma 30. panta 1.1 daļā (spēkā esošie Ministru kabineta 2018. gada 19.jūnija noteikumi Nr.344 “Gada pārskata sagatavošanas kārtība”), 30. panta trešajā daļā (piemēro Ministru kabineta 2018. gada 19.jūnija noteikumus Nr.344 “Gada pārskata sagatavošanas kārtība”) un 31. panta otrajā daļā (spēkā esošie Ministru kabineta 2020. gada 30. jūnija noteikumi Nr.430 “Saimnieciskā gada pārskata sagatavošanas kārtība” (stājās spēkā ar 2020. gada 7.jūliju) noteikto deleģējumu. Minētos jaunos noteikumus pirmo reizi piemērotu 2024. gadā, sagatavojot konsolidēto saimnieciskā gada pārskatu par 2023. gadu. Valsts kase sagatavos jaunos Ministru kabineta noteikumus, kam jāstājas spēkā ar 2023. gada 1. janvāri.  [2] Līdz ar likumprojektā paredzētajiem grozījumiem  gada pārskata iesniegšanas termiņos (arī Saeimas vēlēšanu gadā) sadarbībā ar Valsts kontroli tiek veikti grozījumi Valsts kontroles likumā, nosakot jaunu  saimnieciskā gada pārskata iesniegšanas termiņu  - 1. septembris (šobrīd 15. oktobris), lai saskaņotu, ka Ministru kabinets iesniedz Saeimai saimnieciskā gada pārskatu par valsts budžeta izpildi un par pašvaldību budžetiem kopā ar Valsts kontroles atzinumu un revīzijas ziņojumu par saimnieciskā gada pārskatu. Savukārt par Saeimas vēlēšanu gadu noteikts, ka Valsts kontrole iesniedz Saeimai atzinumu un revīzijas ziņojumu par saimnieciskā gada pārskatu līdz pārskata gadam sekojošā saimnieciskā gada 15. novembrim |
| 2. | Atbildīgā institūcija | Par šīs sadaļas 1. punkta [1] daļā minēto Ministru kabineta noteikumu projektiem atbildīgā ir Finanšu ministrija un Valsts kase.  Šīs sadaļas 1.punkta [2] daļā minētais likumprojekts “Grozījumi Valsts kontroles likumā” tiek virzīts kopā ar šo likumprojektu vienota paketē. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts satur gadskārtējā valsts budžeta likumprojekta sagatavošanas un izpildes procesu regulējošās normas, kas tiešu ietekmi uz sabiedrību neatstāj, tas skar valsts pārvaldē un pašvaldībās strādājošos no budžeta sagatavošanas un izpildes uzskaites aspekta.  Informācija par likumprojekta izstrādi, likumprojekts un anotācijas projekts 2020.gada 6.augustā publicēti Finanšu ministrijas tīmekļvietnē sadaļā “Sabiedrības līdzdalība” (<https://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika#project665> ), un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti> . Sabiedrības pārstāvji atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" tika aicināti līdzdarboties, līdzdalības termiņš - 2020. gada 20. augusts. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par projektu, kas publicēts Finanšu ministrijas tīmekļvietnē sadaļā “Sabiedrības līdzdalība” (<https://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika#project665> ), un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti> . |
| 3. | Sabiedrības līdzdalības rezultāti | Sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par projektu, kas bija publicēts Finanšu ministrijas tīmekļvietnē un Ministru kabineta tīmekļvietnē. No sabiedrības pārstāvjiem netika saņemti nekādi viedokļi. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju oficiālajā izdevumā "Latvijas Vēstnesis" un bezmaksas normatīvo aktu datu bāzē [www.likumi.lv](http://www.likumi.lv). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija un tās padotības iestādes, nozaru ministrijas un to padotības iestādes, Valsts kontrole, citas centrālās valsts iestādes, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē pārvaldes institucionālo struktūru, kā arī nav paredzēta jaunu institūciju izveide, esošo institūciju likvidācija vai reorganizācija.  Projekts tiks realizēts esošo cilvēkresursu un finanšu ietvaros. |
| 3. | Cita informācija | Nav. |

Finanšu ministrs J. Reirs

Zvaigzne 67083976

[Zanete.Zvaigzne@fm.gov.lv](mailto:Zanete.Zvaigzne@fm.gov.lv)

Jevčuka 67095442

Ludmila.Jevcuka@fm.gov.lv

Freiberga 67083874

Aija.Freiberga@fm.gov.lv

Timšane 67094234

[Kristine.Timsane@kase.gov.lv](mailto:Kristine.Timsane@kase.gov.lv)

v\_sk = 9663

1. <https://www.fm.gov.lv/files/valstsbudzets/2019-08-30_11_24_31_FMZin_200819_izd_parsk.docx> [↑](#footnote-ref-2)
2. Informatīvais ziņojums “[Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2021., 2022. un 2023. gadam” un likumprojekta “Par valsts budžetu 2021. gadam” izstrādes procesā](https://www.fm.gov.lv/files/valstsbudzets/FMZin_180820_Izdparsk.docx)” [↑](#footnote-ref-3)
3. https://eur-lex.europa.eu/legal-content/LV/TXT/PDF/?uri=CELEX:52020DC0500&from=EN [↑](#footnote-ref-4)
4. https://ec.europa.eu/info/sites/info/files/com\_2020\_408\_en\_act\_part1\_v9.pdf [↑](#footnote-ref-5)
5. ~2,5 mljrd. EUR faktiskajās cenās [↑](#footnote-ref-6)
6. Act on the Principles of Federation and Länder Budgetary Law (Budgetary Principles Act) [↑](#footnote-ref-7)
7. State Budget Act [↑](#footnote-ref-8)
8. OECD (Ekonomiskās sadarbības un attīstības organizācijas) izstrādāts starptautisko valdības izdevumu klasifikācijas standarts COFOG (Classification of the Functions of Government) [↑](#footnote-ref-9)